wannaphong/clean_thaiwikipedia huggingface dataset:
# นกแซวสวรรค์
นกแซวสวรรค์  เป็นนกประจำถิ่นของประเทศไทย พบได้ในภาคเหนือ ภาคตะวันตก และภาคใต้ เป็นนกอพยพนอกฤดูผสมพันธุ์ซึ่งจะพบได้ในภาคตะวันตกและภาคใต้ ชอบอาศัยในป่าดงดิบ ป่าทุติยภูมิ ป่าเบญจพรรณ อาจพบตามป่าชายเลนหรือในสวนได้ในช่วงอพยพ พบได้ในพื้นราบจนถึงระดับความสูง 1,500 เมตรโครงการอุทยานธรรมชาติวิทยานกแซวสวรรค์เรียกดูข้อมูลเมื่อ 25 มกราคม 2556

 ลักษณะ   
นกแซวสวรรค์มีขนาดเล็กกว่านกปรอดหัวโขน แต่มีหางที่ยาวกว่ามาก  โดยที่ตัวผู้จะมีสีขนเป็นสีน้ำตาลแดง และสีขาว ส่วนตัวเมียมีเพียงสีน้ำตาล  บริเวณหน้าและคอจะเป็นสีเทาเข้มออกน้ำเงิน ส่วนหัวสีเข้มกว่าใบหน้า มีหงอนสั้น  อกสีเทา ท้องสีขาว  ปากของนกชนิดนี้จะหนาและใหญ่โคนปากกว้าง  มีสีเทา  ดวงตาดำ มีวงตาเป็นสีขาวหรือบางตัวมีสีเทา  ส่วนขาจะเป็นสีดำ  ขนหางสีน้ำตาล  ด้านปลายปีกเป็นสีเทาเข้ม  ในช่วงฤดูผสมพันธุ์ ตัวผู้หางจะยาวออกมามากกว่าปกติ และสีจะเข้มขึ้นทั้งสีที่หัวและหาง ส่วนนกชนิดที่ตัวสีขาว ส่วนหัวจะดูเป็นสีดำมากขึ้น บริเวณปีกมีเส้นขอบขนเป็นสีดำ 2UIOpen My Mindนกแซวสวรรค์เรียกดูข้อมูลเมื่อ 25 มกราคม 2556
 อ้างอิง
# บางจาก
บางจาก อาจหมายถึง

 การปกครอง
 แขวงบางจาก แขวงหนึ่งในเขตพระโขนง
 แขวงบางจาก แขวงหนึ่งในเขตภาษีเจริญ
 ตำบลบางจาก ตำบลหนึ่งในอำเภอเมืองนครศรีธรรมราช
 เทศบาลตำบลบางจาก
 องค์การบริหารส่วนตำบลบางจาก (จังหวัดนครศรีธรรมราช)
 ตำบลบางจาก ตำบลหนึ่งในอำเภอเมืองเพชรบุรี
 องค์การบริหารส่วนตำบลบางจาก (จังหวัดเพชรบุรี)
 ตำบลบางจาก ตำบลหนึ่งในอำเภอพระประแดง

 ศาสนสถาน
 วัดบางจาก ชื่อเดิมของ วัดเกษมสรณาราม
 วัดบางจาก (จังหวัดนนทบุรี)
 วัดยาง (บางจาก)
 วัดประดู่บางจาก
 วัดกำแพงบางจาก

 อิ่น ๆ
 สถานีบางจาก สถานีรถไฟฟ้าบีทีเอส สายสุขุมวิท ส่วนต่อขยาย
 บางจาก คอร์ปอเรชั่น คือ บริษัทน้ำมันของประเทศไทย ซึ่งมีชื่อเดิมคือ บางจากปิโตรเลียม 
 โจ๋ย บางจาก  นามแฝงของสันติธร หุตาคม บุคคลในวงการโทรทัศน์ที่ทำสารคดีเกี่ยวกับการท่องเที่ยว
 คลองบางจาก คลองสายหนึ่งในฝั่งธนบุรี
 คลองบางจาก คลองสายหนึ่งในเขตพระโขนง
# เขตอิวัตสึกิ
เขตอิวัตสึกิ   เป็นหนึ่งในสิบเขตของนครไซตามะ จังหวัดไซตามะ ประเทศญี่ปุ่น เดิมเป็นนครอิวัตสึกิ (岩槻市) ต่อมาในวันที่ 1 เมษายน ค.ศ. 2005 ได้ถูกรวมเข้าเป็นส่วนหนึ่งของนครไซตามะ

เขตอิวัตสึกิมีพื้นที่ประมาณ 49.17 ตารางกิโลเมตร และมีประชากรประมาณ 109,801 คน (พ.ศ. 2558)

 ภูมิศาสตร์ 
เขตอิวัตสึกิตั้งอยู่ทางทิศตะวันออกเฉียงเหนือของนครไซตามะ มีอาณาเขตติดต่อดังนี้

 ทิศตะวันตกติดกับเขตมินูมะ นครไซตามะ
 ทิศตะวันตกเฉียงใต้ติดกับเขตมิโดริ นครไซตามะ
 ทิศใต้ติดกับนครคาวางูจิ
 ทิศตะวันออกเฉียงใต้ติดกับนครโคชิงายะ
 ทิศตะวันออกเฉียงเหนือติดกับนครคาซูกาเบะ
 ทิศเหนือติดกับนครชิราโอกะ
 ทิศตะวันตกเฉียงเหนือติดกับนครฮาซูดะ

 สถานที่สำคัญ 
 มหาวิทยาลัยเมจิโระ
 สถานีอิวัตสึกิ
# วีระศักดิ์เล็ก วงศ์ประเสริฐ
วีระศักดิ์เล็ก วงศ์ประเสริฐ มีชื่อจริงคือ ประพันธ์ กล้าหาญ  เกิดวันที่ 9 มิถุนายน พ.ศ. 2510 ที่จังหวัดยโสธร วีระศักดิ์เล็กเป็นอดีตนักมวยไทย รุ่นซูเปอร์แบนตั้มเวทหรือจูเนียร์เฟเธอร์เวท (122 ปอนด์) เป็นอดีตยอดนักมวยไทยที่ชกได้ดุดัน ชกสนุกเร้าใจโดยมีเข่าเป็นอาวุธที่ทรงพลัง ชกวงในเหนียวแน่น จนได้รับฉายาว่า "ขุนเข่าเมืองบั้งไฟ" ชกทั้งเวทีราชดำเนิน เวทีลุมพินี และรายการศึกทหารเสือของ "แก้ว โคซี่" และศึกมวยไทย 7 สี วีระศักดิ์เล็กถือได้ว่าเป็นนักชกที่มีความมุ่งมั่น ขยันอดทนไม่ย่อท้อต่ออุปสรรคของชีวิต และสิ่งที่ชายคนนี้กระทำอย่างสม่ำเสมอคือความกตัญญูต่อผู้มีพระคุณ ชกมวยหาเลี้ยงครอบครัวและส่งตัวเองเรียนจนจบ งานหนักเอาเบาสู้ถือว่าเป็นแบบอย่างที่ดีของคนสู้ชีวิตและไม่เคยยอมแพ้ต่อโชคชะตา จนสามารถประสบความสำเร็จในชีวิตในประเทศที่ค่าครองชีพสูงที่สุดอย่างกรุงโตเกียว ประเทศญี่ปุ่น

 นักชกไร้เข็มขัดแชมป์ 
วีระศักดิ์เล็ก ไม่เคยสัมผัสแชมป์เวทีมวยอาชีพ ไร้เข็มขัดแชมป์ไม่ได้หมายถึงความล้มเหลวบนเส้นทางสายกำปั้น จุดเปลี่ยนของชีวิตนักชกเมืองบั้งไฟชายผู้ที่ไม่เคยสิ้นหวัง คือการได้ไปทำงานที่ประเทศญี่ปุ่นในฐานะกรรมกรก่อสร้างและผู้ฝึกสอนมวยไทย จุดนี้เองที่ทำให้วีระศักดิ์เล็กมีโอกาสชกมวยไทยที่ประเทศญี่ปุ่น โดยทำการชกทั้งหมด 10 ครั้งและไม่เคยแพ้ใคร เขาได้สร้างชื่อเสียงให้กับตัวเองและประเทศในฐานะนักชกจากประเทศไทย ถือได้ว่าวีระศักดิ์เล็กได้มีส่วนช่วยส่งเสริมมวยไทยให้คนญี่ปุ่นได้รู้จักถึงความร้ายกาจของมวยไทย จากคนงานก่อสร้างกลายมาเป็นขวัญใจชาวญี่ปุ่น

 ชีวิตหลังแขวนนวม 
หลังจากเลิกชกมวย วีระศักดิ์เล็กตัดสินใจเปิดค่ายมวยไทยกับแฟนสาวชาวญี่ปุ่นด้วยเงินที่เก็บสะสมมาจากการทำงานและการชกมวยไทยที่ญี่ปุ่น วีระศักดิ์เล็กนับได้ว่าเป็นนักมวยไทยกลุ่มแรกที่เป็นเจ้าของค่ายมวยไทยในกรุงโตเกียวด้วยความสามารถและความไม่ยอมแพ้ต่อชีวิตบวกกับเป็นคนที่มองการไกลว่า มวยไทยมีอนาคตและสามารถทำเงินได้ที่ประเทศญี่ปุ่น จากเจ้าของค่ายมวยไทยเล็กๆ ในใจกลางกรุงโตเกียวตอนนี้เขากลายเป็นเจ้าของค่ายมวยไทยทั้งหมด 8 ค่าย ด้วยการสนับสนุนของบรรจง บุษราคัมวงษ์ เจ้าของค่ายมวยแฟร์เท็กซ์ และวีระศักดิ์เล็กก็ไม่ได้ทำให้บรรจงผิดหวัง เขาได้รับการยอมรับและการเคารพจากชาวญี่ปุ่นเป็นอย่างมาก และประสบความสำเร็จในการเปิดค่ายมวยไทยในญี่ปุ่น วีระศักดิ์เล็กได้ร่วมก่อตั้ง มวยไทยเอ็ม-วัน หลังจากที่มวยเค-วันของญี่ปุ่นได้ยกเลิกไป และได้สร้างแชมป์มวยไทยในญี่ปุ่นหลายรุ่น ปัจจุบันวีระศักดิ์เล็กดำรงตำแหน่งนายกสหพันธ์มวยไทยอาชีพโลก (WPMF) ประจำประเทศญี่ปุ่น และเป็นเจ้าของธุกิจมวยไทย เจ้าของค่ายมวยวีระศักดิ์เล็กแฟร์เท็กซ์มวยไทยยิม (Weerasakreck Fairtex Muay Thai gym) มีทรัพย์สินรวมกันมากกว่าร้อยล้านในประเทศญี่ปุ่น วีระศักดิ์เล็กยังเป็นโปรโมเตอร์จัดการแข่งขันมวยไทยที่ญี่ปุ่น รายการ เอ็ม-ไฟต์ (M-Fight) ศึกวีระศักดิ์เล็ก แฟร์เท็กซ์
เพื่อเผยแพร่ศิลปะมวยไทยต่อไป
# จักรพรรดินีเซี่ยวเซิ่นเฉิง
thumb|250px|right|พระสาทิสลักษณ์พระอัครมเหสีทังกิยาพักผ่อนพระอิริยาบถ
thumb|250px|right|พระสาทิสลักษณ์พระมเหสีหลิงในฉลองพระองค์พักผ่อนอิริยาบถ
thumb|250px|right|พระสาทิสลักษณ์พระมเหสีหลิงในฉลองพระองค์ช่วงพระราชพิธี

จักรพรรดินีเสี้ยวเซิงเฉิง  เป็นพระอัครมเหสีพระองค์แรกในรัชกาลจักรพรรดิเต้ากวง

 พระราชประวัติ 
จักรพรรดินีเสี้ยวเซิงเฉิง ประสูติในราชสกุล ทังกิยา พระนามเดิมส่วนพระองค์นั้นไม่เป็นที่รู้จัก ทรงเป็นบุตรีของ ซุนหมิงกี (舒明阿) อ๋องชั้นสาม (三等承恩公) ซึ่งเป็นลูกหลานของ ทงกู่ไท่ (佟图赖) พระญาติของจักรพรรดิคังซี และวันพระราชสมภพของพระนางนั้นก็ไม่บันทึกไว้ในประวัติศาสตร์ พระนางทรงได้รับการกล่าวถึงครั้งแรกหลังจากการสวรรคตของมเหสีแรกของสมเด็จพระจักรพรรดิเต้ากวง ในปี ค.ศ. 1808 พระนางได้รับเลือกให้เป็นราชบาทบริจาริกาของ และพระนางทรงให้กำเนิดพระราชธิดาคนหนึ่งใน 1813
ในปี 1820 หลังจากจักรพรรดิเจียซิ่งสิ้นพระชนม์ องค์ชายหมินหนิง ได้เสวยราชย์ต่อเป็น องค์ชายหมินหนิง เมื่อระยะเวลาการไว้ทุกข์สำหรับจักรพรรดิเจียชิ่งได้สิ้นสุดลงในช่วงปลายปี ค.ศ.1822 พระมเหสีทังกิยา ได้รับการสถาปนาเป็นสมเด็จพระอัครมเหสีในปี 1822 และพระนางทรงสิ้นพระชนม์ในปีที่ 13 ในรัชสมัยสมเด็จพระจักรพรรดิเต้ากวงพระศพทรงถูหฝังอยู่ที่สุสานชิงมู่หลิง
# จักรพรรดินีเซี่ยวมู่เฉิง
จักรพรรดินีเสี้ยวมู่เฉิง  เป็นพระวรชายาเอกในจักรพรรดิเต้ากวงขณะทรงดำรุงพระยศเป็นมงกุฎรัชกุมาร

 พระราชประวัติ 
จักรพรรดินีเสี้ยวเซิงเฉิง ประสูติในราชสกุล หนิวฮูลู พระนามเดิมส่วนพระองค์นั้นไม่เป็นที่รู้จัก พระนางทรงอภิเษกสมรสกับองค์ชายหมินเหนียง ในวันที่ 22 ธันวาคมในปี ค.ศ. 1796 พระนางไม่ได้มีพระประสูติกาลพระโอรสหรือพระธิดาใด ๆ และทรงทิวงคตในปี ค.ศ. 1808 และพระศพฝังอยู่ในสุสานซุนหัว ในสุสานราชวงศ์ชิงตะวันออก หลังจากเมื่อ องค์ชายหมินเหนียงเสวยราชย์สมบัติในปี 1820 เป็นสมเด็จพระจักรพรรดิเต้ากวงโปรดให้เฉลิมพระนามพระวรชายาหนิวฮูลูเป็น สมเด็จพระจักรพรรดินีเสี้ยวมู่เฉิง ใน ค.ศ. 1828 มีเหตุอุทกภัยในสุสานชิงตะวันออกทำให้เกิดน้ำท่วม และโลงพระศพของพระนางถูกย้ายชั่วคราวไป ยังสุสานบู้หัว (宝华峪正殿) และในปี 1835 โลงพระศพของพระนางได้ถูกบรรจุการสุสานชิงมู่เฉิง, มณทลเหอเป่ย์ อย่างเป็นทางการ
# ปาเลสไตน์ (ภูมิภาค)
ปาเลสไตน์ (, , , ; , Palaistinē; ;  Palestina) เป็นชื่อสามัญของภูมิภาคทางภูมิศาสตร์ในเอเชียตะวันตกระหว่างทะเลเมดิเตอร์เรเนียนกับแม่น้ำจอร์แดน และ ดินแดนใกล้เคียงต่าง ๆ Carl S. Ehrlich "Philistines"  The Oxford Guide to People and Places of the Bible. Ed. Bruce M. Metzger and Michael D. Coogan. Oxford University Press, 2001.

นักเขียนกรีกโบราณเป็นผู้เริ่มใช้ชื่อนี้ ต่อมาใช้เป็นชื่อของมณฑลซีเรียปาเลสตีนาของโรมัน และต่อมาอยู่ในการครอบครองของจักรวรรดิไบแซนไทน์และดินแดนของอิสลามตามลำดับ ภูมิภาคดังกล่าวประกอบด้วยภูมิภาคที่เรียก แผ่นดินอิสราเอล, แผ่นดินศักดิ์สิทธิ์หรือแผ่นดินแห่งพระสัญญาในพระคัมภีร์ไบเบิล และเป็นส่วนใต้ของอาณาบริเวณที่ใหญ่กว่า เช่น คานาอัน ซีเรีย อัชชาม และลิแวนต์

บริเวณนี้เป็นรอยต่อของอียิปต์ ซีเรียและอาราเบีย และเป็นที่กำเนิดของศาสนายูดายและศาสนาคริสต์ เป็นทางแพร่งของศาสนา วัฒนธรรม การพาณิชย์และการเมือง มีการผลัดเปลี่ยนมือกันตลอดประวัติศาสตร์

พรมแดนของภูมิภาคนี้เปลี่ยนแปลงตลอดประวัติศาสตร์ และนิยามในสมัยใหม่ล่าสุดโดยความตกลงพรมแดนฝรั่งเศส-อังกฤษ (1920) และ รายงานทรานส์จอร์แดน วันที่ 16 กันยายน 1922 ระหว่างสมัยใต้อาณัติ (mandate) ปัจจุบัน ภูมิภาคดังกล่าวประกอบด้วยรัฐอิสราเอลและดินแดนปาเลสไตน์
# ใครคือใคร Identity Thailand
ใครคือใคร Identity Thailand เป็นรายการเกมโชว์ควิซโชว์จับคู่บุคคลปริศนากับตัวตนที่ถูกต้อง โดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ซื้อลิขสิทธิ์รายการจากชายน์ อินเตอร์เนชั่นแนล ของสหรัฐอเมริกา (ต่อมาถูกควบรวมเป็นกลุ่มเอนเดโมลชายน์ และปัจจุบันถูกควบรวมเป็นกลุ่มแบนิเจย์) มาผลิตในรูปแบบของประเทศไทย โดยเป็นประเทศที่ 4 ในทวีปเอเชียที่ซื้อลิขสิทธิ์รายการนี้ ดำเนินรายการโดย เกตุเสพย์สวัสดิ์ ปาลกะวงศ์ ณ อยุธยา เริ่มออกอากาศครั้งแรกวันที่ 7 กุมภาพันธ์ พ.ศ. 2556 จนถึง 13 กุมภาพันธ์ พ.ศ. 2559

 การออกอากาศ 
 สถานีโทรทัศน์ วันออกอากาศ เวลา ช่วงระหว่าง โมเดิร์นไนน์ทีวี วันพฤหัสบดี 22:40 – 23:55 น. 7 กุมภาพันธ์ – 26 ธันวาคม พ.ศ. 2556 วันพุธ 20:30 – 21:30 น. 1 มกราคม – 18 มิถุนายน พ.ศ. 2557 20:55 – 21:50 น. 25 มิถุนายน - 31 ธันวาคม พ.ศ. 2557 ช่องเวิร์คพอยท์ 20:30 – 21:30 น. 7 มกราคม – 30 กันยายน พ.ศ. 2558 20:30 – 21:45 น. 7 ตุลาคม – 6 มกราคม พ.ศ. 2559  เสาร์ 10:00 – 11:00 น. 6 – 13 กุมภาพันธ์ พ.ศ. 2559

 รูปแบบรายการ 
ในการแข่งขันแต่ละครั้ง จะมีบุคคลปริศนาทั้งหมด 9 คน (7 ครั้งแรกมี 12 คน) ทุกคนจะมีตัวตน เช่น "เด็กหลังซองไวไว" ผู้เข้าแข่งขันจะต้องจับคู่บุคคลปริศนากับตัวตนให้ถูกต้องทุกคู่เพื่อรับเงินรางวัลสูงสุด 100,000 บาท

โดยก่อนการแข่งขัน พิธีกรจะให้สิทธิ์แก่ผู้เข้าแข่งขันที่จะให้บุคคลปริศนาแนะนำตัวแก่ผู้เข้าแข่งขันได้ 3 คน และในการเล่นนั้น ผู้เข้าแข่งขันจะต้องเลือกตัวตนขึ้นมาทายครั้งละ 1 ตัวตนจากที่มีอยู่ทั้งหมด เมื่อเลือกตัวตนได้แล้วจะต้องเลือกหมายเลขของบุคคลปริศนาที่คิดว่าตรงกับตัวตนที่เลือกมาให้ถูกต้อง โดยผู้เข้าแข่งขันสามารถพาเพื่อนมาเป็นที่ปรึกษาได้ เมื่อเลือกเสร็จแล้วให้ประทับฝ่ามือลงบนแท่นเพื่อยืนยันคำตอบ จากนั้น บุคคลปริศนาที่ผู้แข่งขันเลือกจะเฉลยคำตอบ หากตอบถูก เงินรางวัลจะสะสมสูงขึ้นเรื่อย ๆ ดังนี้

 จับคู่ถูกคนที่ เทป7 กุมภาพันธ์ - 21 มีนาคม 255621 มีนาคม 2556 - 13 กุมภาพันธ์ 2559 <center>1 <center>5,000 <center>5,000 <center> 2 <center>10,000 <center>10,000 <center>3 <center>15,000 <center> 15,000 <center>4 <center>20,000 <center>20,000 <center>5 <center>25,000 <center>30,000 <center> 6 <center>30,000 <center>40,000 <center>7 <center> 40,000 <center>50,000 <center>8 <center>50,000<center>100,000 <center>9 <center> 60,000 <center>10 <center> 70,000 <center> 11<center>100,000

กรณีที่ตอบผิด ตัวช่วย "ตอบผิดได้ 1 ครั้ง" จะใช้งานโดยอัตโนมัติ หากตอบผิดเป็นครั้งที่ 2 เกมจะจบลง และผู้เข้าแข่งขันจะไม่ได้รับเงินรางวัลที่สะสมไว้ แต่ผู้เข้าแข่งขันสามารถ "หยุดเล่น" ได้ทุกเมื่อ และรับเงินรางวัลตามที่สะสมมา อย่างไรก็ตาม ตัวช่วยนี้จะไม่สามารถใช้ได้เมื่อเล่นในข้อสุดท้าย (เหลือ 2 ตัวตน) ซึ่งในข้อสุดท้ายนี้ หากตอบผิด จะไม่ได้เงินรางวัล

 ชื่อตัวช่วย  คุณสมบัติ ตอบผิดได้ 1 ครั้ง  สามารถตอบผิดได้ 1 ครั้ง (ตัวช่วยอัตโนมัติ) 1 ใน 3 ที่ใช่  ตัดตัวเลือกบุคคลปริศนาให้เหลือ 3 คน ผู้เชี่ยวชาญ  ปรึกษาผู้เชี่ยวชาญได้ 1 ครั้ง
 ผู้เชี่ยวชาญ 
 สิทธิเดช คุ้มเศรณี นักจิตวิทยาพัฒนาการอิสระ
 พ.ต.อ. ณัฐสกล อรรจนสุพพัติ ผู้ช่วยศาสตราจารย์ สาขาวิชาสอบสวน คณะตำรวจศาสตร์ โรงเรียนนายร้อยตำรวจ
# อูรูเอญญา
อูรูเอญญา  เป็นเมืองเล็ก ๆ เมืองหนึ่งในจังหวัดบายาโดลิด แคว้นกัสติยาและเลออน ประเทศสเปน จากข้อมูลสำมะโนประชากรของสถาบันสถิติแห่งชาติสเปน ณ วันที่ 1 มกราคม ค.ศ. 2012 เมืองนี้มีประชากร 203 คนInstituto Nacional de Estadística. Cifras oficiales de población resultantes de la revisión del Padrón municipal a 1 de enero de 2012. 

เมืองนี้ได้รับการประกาศจากกระทรวงวัฒนธรรมให้เป็นพื้นที่สำคัญทางประวัติศาสตร์-ศิลปะตั้งแต่ปี ค.ศ. 1975 นอกจากนี้ยังเป็นสมาชิกขององค์การเมืองหนังสือระหว่างประเทศ (I.O.B.) ซึ่งเป็นเครือข่ายระหว่างเมืองขนาดเล็กและหมู่บ้านที่มีร้านหนังสือมือสองหรือร้านหนังสือเก่าตั้งอยู่เป็นจำนวนมาก
# ตำบลเมือง
ตำบลเมือง อาจหมายถึง
 ตำบลเมือง อำเภอเมืองเลย จังหวัดเลย
 ตำบลเมือง อำเภอกันทรลักษ์ จังหวัดศรีสะเกษ
# ตำบลเมือง (อำเภอเมืองเลย)
ตำบลเมือง อำเภอเมืองเลย จังหวัดเลย แต่เดิมเรียก ตำบลในเมือง  
องค์กรปกครอง คือ องค์การบริหารส่วนตำบลเมือง ครอบคลุมพื้นที่ตำบลเมืองทั้งตำบล 
แบ่งเขตการปกครอง เป็น 13 หมู่บ้าน ประกอบด้วยหมู่บ้าน และปกครองโดย DGAและTDGA สถาบันการเรียนรู้รัฐบาล 
 หมู่ที่ 1 บ้านกำเนิดเพชร
 หมู่ที่ 2 บ้านท่าแพ 
 หมู่ที่ 3 บ้านปากภู 
 หมู่ที่ 4 บ้านน้ำภู 
 หมู่ที่ 5 บ้านหนองผักก้าม 
 หมู่ที่ 6 บ้านสามแยก 
 หมู่ที่ 7 บ้านน้อยสนามบิน
 หมู่ที่ 8 บ้านเพชรเจริญ 
 หมู่ที่ 9 บ้านโพนไทร 
 หมู่ที่ 10 บ้านน้ำภู 
 หมู่ที่ 11 บ้านกำเนิดเพชร
 หมู่ที่ 12 บ้านกำเนิดเพชร
 หมู่ที่ 13 บ้านหนองผักก้าม

เมือง
หมวดหมู่:อำเภอเมืองเลย
หมวดหมู**ผู้ดูแลเขต**
สถาบัญการเรียนรู้รัฐบาลTDGAดิจิทัล**
ภายใต้ สพรและDGAดิจิทัล**
กระทรวงดิจิทัล ขอรับ**
ติดต่อสอบถามห้ามยืมเงินครับ***
 สำนักงานพัฒนารัฐบาลดิจิทัล (องค์การมหาชน) (สพร.)
อีเมล : bellnolimit5492@gmail.com
   มูลนิธิหน่วยงานต่างๆติดต่อที่ DGAหรือ สพร ขอรับ
# มาร์โค ร็อยส์
มาร์โค ร็อยส์ (, ; เกิดเมื่อวันที่ 31 พฤษภาคม ค.ศ. 1989) เป็นนักฟุตบอลชาวเยอรมัน เล่นในตำแหน่งกองกลางตัวรุกและปีก ปัจจุบันลงเล่นให้กับแอลเอ แกลักซีในเมเจอร์ลีกซอกเกอร์ ร็อยส์ถือว่าเป็นนักเตะเยอรมนีที่มีความเร็วและการเลี้ยงบอลหลบคู่ต่อสู้ กับมีทักษะกับเทคนิคเฉพาะตัวที่สามารถหลอกคู่ต่อสู้ได้ดีเยี่ยม

เกียรติประวัติ
โบรุสซีอาดอร์ทมุนท์
 เดเอ็ฟเบ-โพคาล: 2016–17, 202021; รองชนะเลิศ: 2013–14, 2014–15, 2015–16
 เดเอ็ฟเอ็ล-ซูเพอร์คัพ: 2013, 2014, 2019
 ยูฟ่าแชมเปียนส์ลีก รองชนะเลิศ: 2012–13, 2023–24
แอลเอ แกลักซี
 เอ็มเอสแอลคัพ: 2024
รางวัลส่วนตัว
 นักฟุตบอลเยอรมนียอดเยี่ยมประจำปี: 2012
# บิคาช
บิคาช  เป็นเมืองและเทศบาลในรัฐอูนา-ซานา ประเทศบอสเนียและเฮอร์เซโกวีนา ตั้งอยู่ทางทิศเหนือ-ตะวันตกของประเทศ บนฝั่งแม่น้ำอูนา ใกล้ชายแดนประเทศโครเอเชีย เคยอยู่ใต้การปกครองของประเทศตุรกีจนถึง ค.ศ. 1878
# โอแคลร์ (รัฐวิสคอนซิน)
โอแคลร์  เป็นเมืองในรัฐวิสคอนซิน สหรัฐอเมริกา ตั้งอยู่ทางตะวันตก-กลาง ของรัฐ มีประชากรราว 66,623 คน (ค.ศ. 2011)  เป็นเมืองใหญ่ที่สุดทางทิศตะวันตกเฉียงเหนือของรัฐ และใหญ่เป็นอันดับ 8 ของรัฐ เป็นเคาน์ตีซีตของโอแคลร์เคาน์ตี เมืองตั้งอยู่ริมฝั่งแม่น้ำชิปเพวอ
# วีเซว
วีเซว (,) เป็นทั้งเมือง (เมืองหลักของเขตวีเซว) และเทศบาลในประเทศโปรตุเกส เทศบาลมีพื้นที่ 507.1 ตารางกิโลเมตร มีประชากร 99,593 คน (ค.ศ. 2011) และเมืองมีประชากรราว 53,000 คนUMA POPULAÇÃO QUE SE URBANIZA, Uma avaliação recente - Cidades, 2004  Nuno Pires Soares, Instituto Geográfico Português (Geographic Institute of Portugal) 

วีเซวถือเป็นเมืองที่มีการเจริญเติบโตด้านเศรษฐกิจ โดยเฉพาะด้านโทรคมนาคม อุตสาหกรรม การค้า และการศึกษา เมืองตั้งอยู่ทางตอนเหนือ-กลางของประเทศโปรตุเกส เชื่อมระหว่างเมืองท่าทางทะเล อาไวรู (Aveiro) กับเมืองกวาร์ดา (Guarda) เมืองชายแดนโปรตุเกส-สเปน และเมืองซาลามังกาของสเปน
# อีโปะฮ์
อีโปะฮ์  เป็นเมืองหลวงของรัฐเประ ประเทศมาเลเซีย อยู่ห่างจากกรุงกัวลาลัมเปอร์ไปทางทิศเหนือราว 200 กิโลเมตร (125 ไมล์) ตามเส้นทางด่วนสายเหนือ-ใต้ อีโปะห์ได้รับการพัฒนาเป็นหนึ่งในเมืองใหญ่ที่สำคัญในต้นคริสต์ศตวรรษที่ 19 จากการตื่นตัวในการทำอุตสาหกรรมเหมืองดีบุก ด้านสถาปัตยกรรม เมืองมีห้องแถวจีนที่มีเอกลักษณ์แบบยุคอาณานิคม
# มาตรา 9 ของรัฐธรรมนูญแห่งญี่ปุ่น
มาตรา 9 ของรัฐธรรมนูญแห่งญี่ปุ่น เป็นบทในรัฐธรรมนูญแห่งญี่ปุ่นที่ห้ามพฤติการณ์แห่งสงครามโดยรัฐ รัฐธรรมนูญดังกล่าวมีผลใช้บังคับเมื่อวันที่ 3 พฤษภาคม 2490 หลังสงครามโลกครั้งที่สอง ในข้อความนี้ รัฐสละสิทธิอธิปไตยในสงครามและห้ามการระงับข้อพิพาทระหว่างประเทศผ่านการใช้กำลัง มาตรานี้ยังแถลงว่า เพื่อบรรลุเป้าประสงค์เหล่านี้ จะไม่มีการธำรงกองทัพที่มีศักย์สงคราม แม้ญี่ปุ่นยังธำรงกองทัพโดยพฤตินัย คือ กองกำลังป้องกันตนเองญี่ปุ่น

 ข้อความในมาตรา 

 การตีความใหม่ใน พ.ศ. 2557 
ในเดือนกรกฎาคม 2557 รัฐบาลญี่ปุ่นอนุมัติการตีความใหม่ซึ่งรัฐธรรมนูญอันสละสิทธิ์สงคราม แม้มีความกังวลและความไม่เห็นด้วยจากประเทศเพื่อนบ้าน ซึ่งอนุญาตให้ใช้กำลังทหารเพื่อโจมตีประเทศอื่นและเข้าสู่สงคราม การใช้กำลังทหารเพื่อการนี้ถูกพิจารณาว่ามิชอบด้วยกฎหมายและเป็นอันตรายร้ายแรงต่อประชาธิปไตยของญี่ปุ่น เนื่องจากนายกรัฐมนตรีหลีกเลี่ยงกระบวนการแก้ไขรัฐธรรมนูญซึ่งรัฐธรรมนูญกำหนด และทำให้มีการเปลี่ยนแปลงมูลวิวัติต่อความหมายของหลักการมูลฐานในรัฐธรรมนูญโดยคำสั่งของคณะรัฐมนตรี โดยปราศจากการอภิปรายหรือลงมติของสภาไดเอต (สภาผู้แทนราษฎร) และไม่ได้รับความเห็นชอบจากสาธารณะ
# กองพันทหารราบที่ 1 กรมทหารมหาดเล็กราชวัลลภรักษาพระองค์ที่ 1
กองพันทหารมหาดเล็กราชวัลลภที่ 1 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์  เป็นหน่วยทหารมหาดเล็กราชวัลลภรักษาพระองค์ ในรัชสมัยพระบาทสมเด็จพระจุลจอมเกล้าเจ้าอยู่หัว

 ประวัติหน่วย 
กองพันทหารราบที่ 1 กรมทหารมหาดเล็กราชวัลลภรักษาพระองค์ที่ 1 ได้ถือกำเนิดขึ้นมาจากการจัดกำลังหน่วย แบ่งออกเป็น 3 กองพันของกรมทหารราบที่ 1 มหาดเล็กราชวัลลภรักษาพระองค์ และนามหน่วยที่ได้นามว่ากองพันทหารราบที่ 1 กรมทหารมหาดเล็กราชวัลลภรักษาพระองค์ที่ 1 นี้ เพราะเป็นหน่วยขึ้นตรงกับกรมทหารราบที่ 1 มหาดเล็กราชวัลลภรักษาพระองค์

 ผลงาน 
หน่วยนี้มีผลงานสร้างชื่อหลายประการ จนได้เข้ารับพระราชทานเหรียญรัตนาภรณ์ประดับธงไชยเฉลิมพล ส่วนประวัติการรบนั้นได้มีมากมายหลายประการ เช่น ได้จัดกำลังเข้าร่วมรบในกองทัพบูรพา (สงครามมหาเอเซียบูรพา หรือ สงครามแปซิฟิก) และเคยร่วมรบในสงครามอินโดจีน สงครามเวียดนาม และร่วมปฏิบัติการปราบปรามผู้ก่อการร้าย ที่จังหวัดพิจิตร และในปี พ.ศ. 2554 ได้เกิดมหาอุทกภัยใหญ่ทั่วประเทศ กองพันทหารราบที่ 1 กรมทหารราบที่ 1 มหาดเล็กรักษาพระองค์ ก็ได้มีส่วนร่วมในการแจกถุงอาหาร และเครื่องดื่ม และช่วยเหลือชาวบ้านที่ประสบอุทกภัยอีกมาก

 ที่ตั้งหน่วย 
กองพันทหารราบที่ 1 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระวชิรเกล้าเจ้าอยู่หัว อยู่ที่ถนนวิภาวดีรังสิต แขวงสามเสนใน เขตพญาไท กรุงเทพมหานคร 10400

 เครื่องแต่งกาย 
 หมวกยอดมีพู่สีดำ ตราพระราชลัญจกร
 เสื้อสักหลาดสีแดง แผงคอและข้อมือกำมะหยี่สีดำ
 ที่ข้อมือปักรูปอักษรพระปรมาภิไธยย่อ วปร. ดิ้นทอง
 สายรัดคางสีทอง
 ประคด ทำด้วยไหมริ้วทองสลับกัน สายคันชีพสีทอง
 ด้านหลังของเสื้อ ปักรูปหางนกแซงแซว
 กางเกงสักหลาดสีดำ แถบสีแดงข้างละ 2 แถบ รองเท้าหนังหุ้มข้อสีดำ
 ติดเข็มราชวัลลภ และประดับเครื่องหมายพระปรมาภิไธยย่อ วปร. ทำด้วยโลหะสีทอง ประดับที่อกเสื้อเบื้องขวา
# บิโก
บิโก (,) เป็นเมืองและเทศบาลที่ตั้งอยู่ในแคว้นกาลิเซีย ทางทิศตะวันตกเฉียงเหนือของประเทศสเปน บนชะวากทะเลของแม่น้ำบิโกชายฝั่งมหาสมุทรแอตแลนติก บิโกเป็นเมืองที่มีประชากรมากที่สุดในแคว้นกาลิเซีย และมากเป็นอันดับที่ 14 ของประเทศ
# ลีดส์
ลีดส์  เป็นเมืองในเทศมณฑลเวสต์ยอร์กเชอร์ของอังกฤษ ลีดส์เป็นเมืองที่ใหญ่ที่สุดในสหราชอาณาจักรที่เป็นศูนย์กลางการค้า กฎหมาย และการให้บริการด้านการเงิน นอกเหนือจากลอนดอน ตั้งอยู่ริมฝั่งแม่น้ำแอร์ โดยเขตเมืองลีดส์มีประชากรประมาณ 812,000 คน 

สถาบันการศึกษาในลีดส์
มหาวิทยาลัยลีดส์
# จักรพรรดินีเซี่ยวเจี๋ยซู่
สมเด็จพระจักรพรรดินีเซี่ยวเจี๋ยซู่ แห่งราชวงศ์หมิง (, พ.ศ. 1522-1528) เป็นฮองเฮาใน จักรพรรดิเจียจิ้ง จักรพรรดิแห่ง ราชวงศ์หมิง
# ถนนมลิวรรณ
ถนนมลิวรรณ หรือที่นิยมเรียกกันในเขตเทศบาลนครขอนแก่นว่า ถนนมะลิวัลย์ เป็นถนนสายหนึ่งที่เชื่อมต่อระหว่างจังหวัดขอนแก่น และจังหวัดเลย ในปัจจุบันเป็นส่วนหนึ่งของทางหลวงแผ่นดินหมายเลข 12 และทางหลวงแผ่นดินหมายเลข 201

ถนนมลิวรรณเริ่มต้นในเขตเทศบาลนครขอนแก่นที่แยกสามเหลี่ยมแยกออกจากทางหลวงแผ่นดินหมายเลข 2 หรือถนนมิตรภาพ ตำบลในเมือง อำเภอเมืองขอนแก่น จังหวัดขอนแก่น วิ่งไปตามทางหลวงแผ่นดินหมายเลข 12 ผ่านอำเภอบ้านฝาง อำเภอหนองเรือ อำเภอชุมแพ จนถึงสามแยกโนนหัน ตำบลโนนหัน อำเภอชุมแพ แล้วเลี้ยวเข้าไปตามทางหลวงแผ่นดินหมายเลข 201 เข้าเขตจังหวัดเลย โดยผ่านอำเภอภูกระดึง อำเภอหนองหิน อำเภอวังสะพุง และสิ้นสุดบรรจบกับทางหลวงแผ่นดินหมายเลข 21 ที่สามแยกหน้าแขวงการทางเลยที่ 1 ใน อำเภอเมืองเลย จังหวัดเลย

  ประวัติ 
ชื่อของถนนมลิวรรณนั้นสืบเนื่องมาจากผู้ที่ทำการควบคุมในการสร้างถนนสาย ขอนแก่น-ชุมแพ-เลย-เชียงคาน ก็คือนายช่าง กมล มลิวรรณ เป็นนายช่างที่ดูแลการสร้างถนนเส้นนี้จนแล้วเสร็จ จึงได้รับเกียรติจากกรมทางหลวงให้ใช้นามสกุลของท่านมาขนานนามตั้งชื่อถนนว่า “ ถนนมลิวรรณ ’’ มาเป็นเวลาช้านาน ตั้งแต่ปี พ.ศ. 2493 เป็นต้นมา  ซึ่งเป็นธรรมเนียมที่ว่าผู้ใดที่เป็นผู้บุกเบิก ควบคุมการตัดสร้างถนน จะตั้งชื่อถนนตามชื่อของผู้ที่ควบคุมการสร้าง เพื่อเป็นอนุสรณ์แก่บุคคลผู้นั้น  แต่ภายหลังชื่อป้ายถนนได้มีการสะกดคำผิดเป็น “ถนนมะลิวัลย์’’ ซึ่งไม่ถูกต้อง ทางบุตร-ธิดา ของนายช่าง กมล มลิวรรณ จึงได้ยื่นเรื่องขอให้ทางกรมทางหลวงแผ่นดิน ได้ทำการแก้ไขป้ายชื่อถนนให้ถูกต้องตามตัวสะกดนามสกุลจริงของท่าน คือ "มลิวรรณ" เพื่อเป็นเกียรติแก่วงศ์ตระกูลของนายช่าง กมล มลิวรรณ ตามวัตถุประสงค์และเจตนารมณ์ของกรมทางหลวง ซึ่งในปัจจุบันชื่อที่ถูกต้องตามเดิมของถนนสายนี้ก็คือ ถนนมลิวรรณ หรือทางหลวงแผ่นดินหมายเลข 12 (ช่วงขอนแก่น-สามแยกโนนหัน) ทางหลวงแผ่นดินหมายเลข 201 (ช่วงสามแยกโนนหัน-สามแยกหน้าแขวงการทางเลยที่ 1) ที่ใช้เป็นสากล ส่วนในเขตเทศบาลนครขอนแก่น ยังสะกดว่า "ถนนมะลิวัลย์" ตามเดิม

สถานที่สำคัญที่ถนนตัดผ่าน

จังหวัดขอนแก่น

 อำเภอเมืองขอนแก่น
 ห้างสรรพสินค้าเซ็นโทซ่า สาขามะลิวัลย์
 โรงพยาบาลกรุงเทพ ขอนแก่น
 ศูนย์ประชุมอเนกประสงค์กาญจนาภิเษก มหาวิทยาลัยขอนแก่น
 หอศิลปวัฒนธรรม มหาวิทยาลัยขอนแก่น
 พิพิธภัณฑ์ธรรมชาติวิทยา มหาวิทยาลัยขอนแก่น
 มหาวิทยาลัยขอนแก่น
สถาบันพัฒนาฝีมือแรงงานภาค ๖ ขอนแก่น
 ท่าอากาศยานนานาชาติขอนแก่น
สำนักงานเขตพื้นที่การศึกษามัธยมศึกษาขอนแก่น
โรงเรียนนครขอนแก่น
อำเภอบ้านฝาง
โรงพยาบาลบ้านฝาง
โรงเรียนบ้านฝางวิทยายน
ที่ว่าการอำเภอบ้านฝาง
 อำเภอหนองเรือ
 โรงพยาบาลหนองเรือ
 สำนักงานเทศบาลตำบลหนองเรือ
 วิทยาลัยเกษตรและเทคโนโลยีขอนแก่น วิทยาเขตหนองเรือ
 อำเภอชุมแพ
 โรงเรียนชุมแพศึกษา
 สวนสาธารณะอำเภอชุมแพ
 สำนักงานเทศบาลเมืองชุมแพ
 สถานีขนส่งผู้โดยสารชุมแพ
 โรงพยาบาลชุมแพ
 ที่ว่าการอำเภอชุมแพ
 แขวงทางหลวงขอนแก่นที่ 2 (ชุมแพ)
 สำนักงานอัยการจังหวัดชุมแพ
 ศาลจังหวัดชุมแพ
 พระธาตุหลวงชุมแพ
 ศูนย์วิจัยแมลงและจุลชีววิทยาป่าไม้ที่ 2
 ศูนย์ปฏิบัติการไฟป่าขอนแก่น
 อุทยานแห่งชาติภูผาม่าน
จังหวัดเลย
 อำเภอภูกระดึง
 ผานกเค้า

 อำเภอวังสะพุง
 สำนักงานเขตพื้นที่การศึกษาประถมศึกษาเลย เขต 2
อำเภอเมืองเลย
 ท่าอากาศยานเลย
 สำนักงานสาธารณสุขจังหวัดเลย
 โรงพยาบาลเมืองเลยราม
 สถานีขนส่งผู้โดยสารเลย
 โรงพยาบาลเลย
 ศาลากลางจังหวัดเลย
 ศาลจังหวัดเลย
 โรงเรียนเมืองเลย
 แขวงทางหลวงเลยที่ 1

 รายชื่อทางแยก
# พระเจ้าโจวคัง
พระเจ้าโจวคัง  เป็นกษัตริย์องค์ที่สามของจีนในราชวงศ์โจว และเป็นพระราชโอรสของพระเจ้าโจวเฉิง Sử ký Tư Mã Thiên những điều chưa biết - Chu bản kỷ, Bùi Hạnh Cẩn - Việt Anh dịch (2005), NXB Văn hoá thông tin ครองราชย์ในช่วงระหว่าง 1020 – 996 ปีก่อนคริสตกาล หรือ 1005-978 ปีก่อนคริสตกาล Cambridge History of Ancient China

พระเจ้าโจวคัง ได้ทรงตามรอยนโยบายของพระราชบิดาพระเจ้าโจวเฉิง และทรงขยายอาณาเขตของโจวในภาคเหนือและตะวันตกConfucius & Confucianism: The Essentials by Lee Dian Rainey พระองค์ยังปราบปรามการก่อจลาจลในภาคตะวันออก ทำให้ราชวงศ์โจวเจริญรุ่งเรืองภายใต้การปกครองของพระเจ้าโจวคัง

พระองค์มีพระราชโอรส 1 พระองค์ คือ พระเจ้าโจวเจ้าChin, Annping. (2007). The Authentic Confucius. Scrubner. ISBN 0-7432-4618-7
# ตำบลปล้อง
ตำบลปล้อง  เป็นตำบลหนึ่งในอำเภอเทิง จังหวัดเชียงราย ปัจจุบันมีทั้งส่วนที่อยู่ในเขตองค์การบริหารส่วนตำบลปล้องและเทศบาลตำบลบ้านปล้อง มีสถานที่ศักดิ์สิทธิ์หลายแห่ง เช่น พระธาตุจอมทอง วัดปงสนุก วัดดอนแก้ว วัดดอนแท่น เป็นต้น

ในช่วงปี พ.ศ. 2539 ยังมีการเสนอโครงการจัดตั้งกิ่งอำเภอต่างๆ หนึ่งในนั้นมีการเสนอให้แยกตำบลปล้อง ตำบลแม่ลอย ตำบลศรีดอนชัย และตำบลเชียงเคี่ยน ออกจากอำเภอเทิง เพื่อตั้งเป็นกิ่งอำเภอปล้อง

 อาณาเขตตำบล 
 ทิศเหนือ ติดต่อกับตำบลงิ้ว อำเภอเทิง จังหวัดเชียงราย
 ทิศใต้ ติดต่อกับตำบลหนองแรด อำเภอเทิง จังหวัดเชียงราย
 ทิศตะวันออก ติดต่อกับตำบลศรีดอนชัย อำเภอเทิง จังหวัดเชียงราย
 ทิศตะวันตก ติดต่อกับตำบลเชียงเคี่ยน อำเภอเทิง จังหวัดเชียงราย และตำบลดอนลาน อำเภอเมืองเชียงราย จังหวัดเชียงราย 

ประวัติ
ประชาชนในตำบลปล้องเป็นชาวจังหวัดแพร่ จังหวัดลำปาง และจังหวัดเชียงใหม่ ได้พากันมาตั้งบ้านเรือนและได้มีการสร้างพระธาตุจอมทองขึ้น เพื่อเป็นที่สักการบูชาและเป็นที่รวมจิตใจของชาวตำบลในปี  พ.ศ. 2517 http://wikimapia.org/10936327/th/ตำบลปล้อง

 สภาพทั่วไปของตำบล 
อยู่ห่างจากที่ว่าการอำเภอเทิง ประมาณ 12 กม. อยู่ห่างจาก จังหวัดเชียงราย 52 กม. มีแม่น้ำปล้อง และร่องผักหนาม ไหลผ่านเขตตำบลปล้อง

 การแบ่งเขตการปกครอง 
ตำบลปล้องแบ่งพื้นที่เป็น 12 หมู่บ้าน
 หมู่ 1 บ้านเหล่า
 หมู่ 2 บ้านจำไฮ
 หมู่ 3 บ้านปล้องใต้ (อยู่ในเขตเทศบาลตำบลบ้านปล้อง)
 หมู่ 4 บ้านปล้องเหนือ (อยู่ในเขตเทศบาลตำบลบ้านปล้อง)
 หมู่ 5 บ้านปล้องตลาด (อยู่ในเขตเทศบาลตำบลบ้านปล้อง)
 หมู่ 6 บ้านดอนดินแดง
 หมู่ 7 บ้านปล้องกลาง (อยู่ในเขตเทศบาลตำบลบ้านปล้อง)
 หมู่ 8 บ้านปล้องส้าน
 หมู่ 9 บ้านป่ามื่น
 หมู่ 10 บ้านสันป่าสัก (อยู่ในเขตเทศบาลตำบลบ้านปล้อง บางส่วน)
 หมู่ 11 บ้านปล้องน้ำล้อม (อยู่ในเขตเทศบาลตำบลบ้านปล้อง)
 หมู่ 12 บ้านทุ่งเจริญ

 วัดในเขตตำบล 
 วัดบ้านเหล่า (หมู่ที่ 1)
 วัดดอนแท่น (หมู่ที่ 2)
 วัดอภัย (หมู่ที่ 3)
 พระธาตุจอมแว่ (หมู่ที่ 4)
 วัดพระธาตุจอมทอง (หมู่ที่ 5)
 วัดปงสนุก (หมู่ที่ 5)
 วัดดอนแก้ว (หมู่ที่ 6)
 วัดป่ามื่น (หมู่ที่ 9)
 วัดปล้องส้าน (หมู่ที่ 12)

 สถานที่สำคัญ 
 สถานที่ศักดิ์สิทธิ์ 
 วัดพระธาตุจอมทอง
 วัดดอนแก้ว
 วัดดอนแท่น
 วัดพระบรมธาตุเจดีย์ศรีรัชมงคลบพิธ
 สถานที่ท่องเที่ยว 
 อ่างเก็บน้ำขุนปล้อง
 น้ำตกแก่งขุนปล้อง
 น้ำตกตาดบอน
 สถานศึกษาในเขตตำบลปล้อง 
 โรงเรียนปล้องวิทยาคม
 โรงเรียนบ้านดอนดินแดง
 โรงเรียนบ้านป่ามื่น
 โรงเรียนปล้องตลาด
 โรงเรียนจำไฮบ้านเหล่า
 โรงเรียนบ้านปล้องใต้
 โรงเรียนบ้านปล้องส้าน

 ทรัพยากรธรรมชาติ 
 ทรัพยากรป่าไม้
พื้นที่ป่าไม้ที่สำคัญ ได้แก่ ป่าชุมชน ต.ปล้อง และพื้นที่ป่าเฉลิมพระเกียรติของโรงเรียนปล้องตลาด
 ทรัพยากรน้ำ
แม่น้ำสำคัญ ได้แก่ แม่น้ำปล้อง ร่องผักหนาม